**Analýza vplyvov na podnikateľské prostredie**

**Názov materiálu:** Návrh zákona o žalobách na ochranu kolektívnych záujmov spotrebiteľov

**Predkladateľ:** Ministerstvo spravodlivosti SR

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Nepriame finančné náklady*** | **0** | **0** |
| ***D. Administratívne náklady*** | **1 484** | **0** |
| ***Spolu = A+B+C+D*** | **1 484** | **0** |
| ***Z toho*** |  |  |
| ***E. Vplyv na mikro, malé a stredné podn.*** | **0** | **0** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **1 484** | **0** |
|  | | |
| *VÝPOČET PRAVIDLA 1in2out:* | IN | OUT |
| *G. Náklady okrem výnimiek = B+C+D-F* | **0** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
| 1 | právo uplatniť na súde námietku | n/a | § 10 ods. 3 | EÚ úplná harmonizácia | 25.06.23 | žalovaný obchodník | 100 | N | 9 | 853 | In (zvyšuje náklady) |
| 2 | sprístupnenie dôkazu | n/a | § 12 ods. 5 | EÚ úplná harmonizácia | 25.06.23 | obchodník | 100 | N | 4 | 426 | In (zvyšuje náklady) |
| 3 | zverejnenie rozsudku alebo opravného vyhlásenia | n/a | § 24 ods. 2 | EÚ úplná harmonizácia | 25.06.23 | obchodník | 80 | N | 3 | 205 | In (zvyšuje náklady) |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

V predkladanom návrhu zákona boli identifikované 3 regulácie s vplyvom na podnikateľské prostredie.

Predmetom kalkulačky nákladov sú regulácie súvisiace s konaniami na ochranu kolektívnych záujmov spotrebiteľov – od počiatku až po výsledok daného konania.

Pri identifikácií počtov dotknutých subjektov bolo zámerom v čo najväčšej miere využiť dáta rezortnej štatistiky, ktoré pochádzajú priamo zo súdov. Pri určovaní počtu dotknutých subjektov v konanie o abstraktnej kontrole sa vychádzalo z registra „C“ – Súdny register prvostupňovej agendy krajských súdov, do ktorého sa zapisuje nápad v konaní o abstraktnej kontrole v spotrebiteľských veciach za obdobie rokov 2018 – 2021.

Tam, kde to však nebolo možné, počet dotknutých subjektov bol určený na základe modelových príkladov.

1. právo uplatniť na súde námietku

Právo uplatniť na súde námietku je typ regulácie, ktorá administratívne zvyšuje náklady podnikateľským subjektom – konkrétne obchodníkom, ktorých návrh zákona definuje ako osobu, ktorá v súvislosti so zmluvou alebo pri obchodnej praktike koná v rámci predmetu svojej podnikateľskej činnosti alebo povolania, a to aj prostredníctvom inej osoby, ktorá koná v jej mene alebo na jej účet.

Kategóriou dotknutých subjektov bol určený žalovaný obchodník. Keďže tieto náklady vzniknú iba na strane obchodníkov, voči ktorým začalo konanie o žalobe na ochranu kolektívnych záujmov spotrebiteľov, ich počet bol modelovo stanovený na 100.  Hodnotí sa nový právny predpis, a preto nie je možné ani na základe expertného odhadu určiť presný počet dotknutých subjektov.

Modelový príklad bol zvolený aj v Českej republike pri predkladaní návrhu zákona o hromadném řízení z roku 2020. Predpokladali výskyt približne 50 hromadných udalostí ročne, na základe ktorých bude možné podať hromadnú žalobu.

Typ administratívnych nákladov (časová náročnosť povinnosti) bol určený ako Alternatíva č. 2 na základe číselníka – Žiadosť/návrh vo frekvencii plnenia nepravidelne/jednorazovo, keďže nie je predpoklad na pravidelné podávanie návrhov na začiatok konania o žalobe na ochranu kolektívnych záujmov spotrebiteľov zo strany oprávnených osôb voči obchodníkom, teda podnikateľským subjektom.

1. sprístupnenie dôkazu

Sprístupnenie dôkazu zvyšuje administratívne náklady podnikateľským subjektom. Kategóriou dotknutých subjektov bol určený obchodník. Zvyšovanie administratívnych nákladov sa však dotkne len tých, voči ktorým sa začne konanie o žalobe na ochranu kolektívnych záujmov spotrebiteľov zo strany oprávnených osôb voči obchodníkom, a pri ktorých súd uloží strane sporu sprístupniť dôkazy.

Keďže ide o nový právny predpis, počet dotknutých subjektov bol modelovo určený na 100. Typ administratívnych nákladov (časová náročnosť povinnosti) bol aj v tomto prípade určený ako Alternatíva 2 z preddefinovaného číselníka – Poskytnutie súčinnosti.

Frekvencia plnenia bola stanovená na nepravidelne/jednorazovo. Dôvodom je, že sa nepredpokladá pravidelné podávanie návrhov na začiatok konania o žalobe na ochranu kolektívnych záujmov spotrebiteľov zo strany oprávnených osôb voči obchodníkom, teda podnikateľským subjektom.

1. zverejnenie rozsudku alebo opravného vyhlásenia

Zverejnenie rozsudku alebo opravného vyhlásenia je regulácia, ktorá podnikateľskému sektoru bude zvyšovať administratívne náklady.

Typ administratívnych nákladov (časová náročnosť povinnosti) bol zvolený ako Alternatíva 2 z preddefinovaného číselníka – Ohlásenie, oznámenie, poskytnutie informácie vo frekvencii plnenia nepravidelne/jednorazovo. Nepredpokladá sa pravidelné podávanie návrhov na začiatok konania o žalobe na ochranu kolektívnych záujmov spotrebiteľov zo strany oprávnených osôb voči obchodníkom, teda podnikateľským subjektom.

Kategóriou dotknutých subjektov bol označený obchodník. Ide však len o časť subjektov – teda tých, voči ktorým na jednej strane bude podaný návrh na začatie konania o žalobe na ochranu kolektívnych záujmov spotrebiteľov zo strany oprávnených osôb voči obchodníkom a na druhej strane, voči ktorým súd právoplatne určil neprijateľnosť zmluvnej podmienky, alebo že došlo k porušovaniu právnych predpisov na ochranu spotrebiteľa.

Aj preto počet subjektov bol určený na 80. Ide o číslo určené expertným odhadom, keďže počet vybavených vecí v registri „C“ – Súdny register prvostupňovej agendy krajských súdov – do ktorého sa zapisuje žaloba v konaní o abstraktnej kontrole v spotrebiteľských veciach za obdobie rokov 2018 – 2021 bol spolu 100.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Verejnosť bola o príprave návrhu zákona o žalobách na ochranu kolektívnych záujmov spotrebiteľov informovaná prostredníctvom predbežnej informácie PI/2021/248 zverejnenej na portáli Slov-lex v období od 05.11.2021 do 19.11.2021 (dostupné na <https://www.slov-lex.sk/legislativne-procesy/SK/PI/2021/248>).

V rámci tejto lehoty reagovali na prípravu návrhu zákona združenia na ochranu spotrebiteľov, ktoré prejavili svoj záujem zapojiť sa do prípravy návrhu ale aj ako oprávnené osoby (na podávanie žalôb podľa nového zákona), pričom niektoré zaslali aj svoje návrhy a podklady, ktoré v niektorých častiach slúžili na inšpiráciu pri príprave návrhu zákona.

Taktiež sa ozvala Slovenská banková asociácia (SBA), s ktorou sa uskutočnilo dňa 26. novembra 2021 online stretnutie, na ktorom sa pokračovalo v už začatých konzultáciách, ktoré sa začali prvým informatívnym stretnutím v auguste 2021 ohľadom tvorby cit. zákona, ktorým sa transponuje smernica Európskeho parlamentu a Rady (EÚ) 2020/1828 z 25. novembra 2020 o žalobách v zastúpení na ochranu kolektívnych záujmov spotrebiteľov a o zrušení smernice 2009/22/ES.

V rámci konzultácií vyjadrila SBA niektoré obavy, ktoré spája s novou právnou úpravou a bolo dohodnuté, že okruhy problémov zašlú písomne. Následne prebehla emailová komunikácia so SBA. Predkladateľ niektoré z týchto okruhov zohľadnil (napr. obava pred systémom opt-out, financovaním sporov tretími stranami, špekulatívnymi žalobami, a pod.) pri príprave návrhu zákona a obavy SBA rozptýlil.

Posledná konzultácia so SBA sa uskutočnila dňa 18.7.2022, kedy im bol zaslaný návrh zákona v paragrafovom znení, pričom bolo dohodnuté, že SBA pošle aj písomné pripomienky k návrhu zákona. Tieto boli zaslané dňa 27.7.2022 a niektoré z nich boli úplne alebo čiastočne zapracované do predkladaného návrhu zákona.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ⌧ nemení ☐ znižuje*

Predkladaná legislatívna úprava nevytvára ani nemení bariéry na trhu. Takisto nezavádza osobitné režimy pre mikro, malé a stredné podniky. Navrhovaný právny predpis zavádza regulácie pre všetky typy podnikov rovnako. Predkladaný legislatívny návrh tiež nebude mať vplyv na cezhraničné investície.

Dostupnosť základných zdrojov môže byť po schválení navrhovanej právnej úpravy čiastočne ovplyvnená, keďže obchodníci po právoplatnom rozhodnutí súdu môžu spotrebiteľom poskytnúť náhrady škody, opravu alebo výmenu produktu a pod. Pôjde však len o nevýznamnú časť podnikateľského prostredia – tú, voči ktorej súdy právoplatne rozhodnú o porušeniach právnych predpisov v konaniach o žalobách na ochranu kolektívnych záujmov spotrebiteľov.

Predkladaná legislatívna právna nepredpokladá vplyv na inovácie, vedu a výskum. Podnikateľské prostredie v porovnaní so susednými štátmi EÚ bude porovnateľné, o transpozíciu smernice, t.j. obdobnú úpravu s porovnateľnými parametrami musia mať v určitom čase všetky členské štáty Európskej únie.

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

Predkladaný materiál má negatívny vplyv na zvýšenie nákladov pre podnikateľský sektor. Dotkne sa však len minimálneho počtu subjektov, preto predkladateľom bolo zaškrtnuté, že návrh právneho predpis produktivitu nemení.

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ⌧ nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Navrhovaný právny predpis bude mať aj iné vplyvy na podnikateľské prostredie - obchodníkov, ktoré ho negatívne ovplyvnia. Súvisieť bude s uhrádzaním poplatkov súvisiacich so súdnym konaním na ochranu kolektívnych záujmov spotrebiteľov.

Predkladateľ návrhu zákona identifikoval aj ďalšie iné vplyvy, ktoré negatívne ovplyvnia podnikateľské prostredie (§ 12 ods. 5 a § 17 ods. 5 návrhu zákona v súčinnosti s § 3 písm. i)):

§ 12 ods. 5:

* Uloženie poriadkového opatrenia

§ 17 ods. 5 určenie nápravného opatrenia v súčinnosti s § 3 písm. i):

1. náhrada škody,
2. oprava alebo výmenu produktu,
3. zľava z kúpnej ceny,
4. vypovedanie zmluvy,
5. vrátenie uhradenej kúpnej ceny
6. vydanie bezdôvodného obohatenia.

§ 3 písm. i): nápravným opatrením opatrenie, ktorým sa obchodníkovi ukladá povinnosť poskytnúť prihláseným spotrebiteľom nápravu spočívajúcu v náhrade škody, oprave alebo výmene produktu, zľave z kúpnej ceny, vrátení uhradenej kúpnej ceny, vydaní bezdôvodného obohatenia, v povinnosti obchodníka ukončiť zmluvný záväzok a vysporiadať so spotrebiteľmi vzájomné nároky plynúce zo zmluvného záväzku, v povinnosti obchodníka pokračovať v plnení záväzku, ktorý ukončil, alebo inom obdobnom opatrení, ktoré smeruje k náprave, okrem povinnosti úhrady primeraného finančného zadosťučinenia.

Na druhej strane, spory, ktorý majú základ v tom istom údajnom porušení právnych predpisov, sa budú rozhodovať v jednom konaní začatom na základe kolektívnej žaloby miesto veľkého počtu individuálnych konaní začatých na základe žalôb jednotlivých dotknutých spotrebiteľov. To môže v konečnom dôsledku znamenať úsporu na strane obchodníkov, a teda pozitívny vplyv na podnikateľský sektor.